CELEX: 62019TN0484
Language: et
Date: 2019-07-04 00:00:00
Title: kohtuasi T-484/19: 4. juulil 2019 esitatud hagi — Pearson Loan Finance jt versus komisjon

16.9.2019   
            
            
               ET
            
            
               Euroopa Liidu Teataja
            
            
               C 312/27
            
         
      4. juulil 2019 esitatud hagi — Pearson Loan Finance jt versus komisjon
      (kohtuasi T-484/19)
      (2019/C 312/23)
      Kohtumenetluse keel: inglise
      
         Pooled
      
      
         Hagejad: Pearson Loan Finance Unlimited (London, Ühendkuningriik), Pearson Overseas Holdings Ltd (London) ja Pearson International Finance Ltd (London) (esindajad: advokaadid A. von Bonin ja O. Brouwer)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 2. aprilli 2019. aasta otsus C(2019) 2526 riigiabi SA.44896 kohta, mida Ühendkuningriik rakendas seoses välismaiste kontrollitavate äriühingute (edaspidi „CFC“) kontserni rahastamise maksuvabastusega;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  1.
               
               
                  Esimene väide, et vaidlustatud otsuses on võrdlussüsteemi tuvastamisel rikutud õigusnormi, tehtud ilmseid hindamisvigu ning esitatud ei ole piisavaid põhjendusi.
               
            
                  2.
               
               
                  Teine väide, et vaidlustatud otsuses on rikutud õigusnormi, tehtud ilmseid hindamisvigu ja esitatud ei ole piisavaid põhjendusi, kuna kontserni rahastamise maksuvabastust (edaspidi „GFE“) on vääralt iseloomustatud kui erandit võrdlussüsteemi tavapärasest toimimisest.
               
            
                  3.
               
               
                  Kolmas väide, et vaidlustatud otsuses on rikutud õigusnormi ja tehtud ilmseid hindamisvigu, kuna selles leiti, et GFE toob kaasa ettevõtjate vahelise diskrimineerimise.
               
            
                  4.
               
               
                  Neljas väide, et vaidlustatud otsuses on rikutud õigusnormi ja tehtud ilmseid hindamisvigu, kuna selles leiti, et GFE ei ole põhjendatud võrdlussüsteemi olemuse ega üleüldise ülesehitusega.